Shtëpia e Bardhë, Kongresi amerikan reflektojnë për incidentin e Arizonës
Pas ngjarjes është ngritur pyetja nëse toni i nxehtë i debatit politik vitet e fundit mund të ketë kontribuar tek tragjedia
Presidenti Obama dhe Zonja e Parë Mishelë Obama qëndruan në heshtje në Shtëpinë e Bardhë, ashtu si edhe gjithë vendi. Jo shumë larg, në ndërtesën e Kongresit, anëtari demokrat i Kongresit Emanuel Kliver i Mizurit, një prift metodist bëri një lutje në emër të ligjvënësve dhe personelit të Kongresit. Më pas në Shtëpinë e Bardhë Presidenti Obama shprehu shpresën se amerikanët do të bashkohen pas tragjedisë së Arizonës. tha Presidenti. Ngjarja e të shtunës ku humbën jetën gjashtë vetë dhe u plagosën anëtarja e Kongresit dhe disa të tjerë ka ngjallur një diskutim kombëtar, që shpesh herë është kthyer në debat duke ngritur pyetjen nëse retorika e ashpër politike, që është bërë aq e zakonshme në Shtetet e Bashkuara, po kontribuon në krijimin e kushteve për akte të dhunshme. Xhorxh Miller është ish-kryetar Bashkie i qytetit Tuson të Arizonës, ku ndodhi ngjarja. Miller thotë se beson se atmosfera shpesh e pakëndshme politike në vend ka shumë mundësi të ketë ndikuar tek i riu që hapi zjarr, Xhared Lafner. Por nuk ka prova se djali i ri e kreu këtë akt për ndonjë arsye politike. Senatori republikan nga Arizona foli në emisionin televiziv Face the Nation në CBS: Eksperti politik Lerri Sabato i Universitetit të Virxhinias thotë se nuk është i befasuar që një debat për atmosferën politike në vend është ndarë në vija partiake. Kryetari i Dhomës së Përfaqësuesve Xhon Bejnër dhe shumë politikanë të tjerë nga të dyja partitë ashtu si edhe Presidenti i kanë kërkuar amerikanëve që të bashkohen pas asaj që ndodhi në Arizonë. Senatori demokrat nga Nju Jorku, Carls Shumer thotë se një moment reflektimi për debatin politik në vend do të ishte i vlefshëm: Debati politik pritet të intensifikohet pas tragjedisë së Arizonës, vecanërisht për çështje si kontrolli i armëmbajtjes dhe nëse masat e sigurisë për anëtarët e Kongresit duhet të forcohen. Por eksperti Lerri Sabato thotë se amerikanët duhet gjithashtu të reflektojnë për natyrën e debatit politik dhe nëse të gjitha palët duhet të tregojmë më shumë vetëpërmbajtje dhe respekt për pikëpamjet e njëri-tjetrit. Udhëheqësit e Kongresit kanë shtyrë një debat të planifikuar për këtë javë për shfuqizimin e reformës shëndetësore të Presidentit Obama. Debati I vitit të kaluar për këtë reformë në Kongres shkaktoi një sërë takimesh të tensionuara me elektoratin në vend, ku disa anëtarë të Kongresit ishin objekti i zemërimit të votuesve.